laion/Wikipedia-Exotic huggingface dataset:
יחסי זימבבואה–יוון

יחסי יוון–זימבבואה הם היחסים הבילטרליים בין הרפובליקה ההלנית לרפובליקת זימבבואה. ליוון יש שגרירות בהארארה, בירת זימבבואה. אין לזימבבואה שגרירות או קונסוליית כבוד ביוון בשל מצבה הכלכלי. הקהילה היוונית בזימבבואה הגיעה לשיא של כ-13,000-15,000 איש בשנת 1972. מאז היא הצטמצמה לכ-1,100 יוונים או אזרחים ממוצא יווני בשל חוסר היציבות בזימבבואה. ישנם שלושה בתי ספר לשפה יוונית בבעלות הקהילה היוונית בהארארה, הראשון פועל מאז 1954. יש בית ספר תיכון יווני, בית ספר יסודי יווני וגן ילדים יווני בזימבבואה. ב-1982 הסכימה יוון לספק סיוע כלכלי, תיירותי ומסחרי לזימבבואה. החל משנת 2002 היחסים בין יוון וזימבבואה הושפעו מהסנקציות שהוטלו על זימבבואה על ידי האיחוד האירופי. הסנקציות כוללות איסור על "ויזה לפקידי ממשל, הקפאת נכסיהם באיחוד האירופי ואיסור על מכירת נשק". הביקורים הרשמיים האחרונים בין שרי יוון וזימבבואה התקיימו בשנת 1998. הארכיבישופות הקדושה של זימבבואה ודרום אפריקה נמצאת בסמכות השיפוט של הפטריארכיה של אלכסנדריה. הפטריארך תיאודור השני מאלכסנדריה, הוצב בדצמבר 2004 כדי לשרת את הארכיבישופות הקדושה בזימבבואה. בשנת 2007 נפגש רוברט מוגאבה עם תיאודור השני. בשנת 2008, שגריר יוון בזימבבואה, מיהאיל קוקאקיס, דיבר על שני פרויקטי סיוע חדשים לתושבי זימבבואה: תוכנית חלוקת מזון בשווי 70,000 דולר, ותרומת 75,000 דולר לבית החולים צ'יווהו בהארארה. מדיה וקבצים בנושא יחסי זימבבואה–יוון בוויקישיתוף יחסי יוון–זימבבואה באתר משרד החוץ היווני "Zimbabwe". אורכב מ-המקור ב-2009-03-23. נבדק ב-2009-04-14. Greece has an Embassy in Harare, whereas Zimbabwe does not have an Embassy and is not able to afford one. Zimbabwe does not have an Honorary Consulate in Greece either. "Zimbabwe Greek Community inaugurates new Hellenic Academy". Daily Frappe. 14 באפריל 2009. נבדק ב-2009-04-14. This is the third Greek language institution to open in the city. The Greek community already operates a Greek Elementary School (with 450 registered children) and a Greek Kindergarten School (with 45 registered children.) {{cite news}}: (עזרה)(הקישור אינו פעיל) "Greece and Zimbabwe Reach Accord on Aid". Reuters in New York Times. 2 ביוני 1982. נבדק ב-2009-04-14. {{cite news}}: (עזרה) "Zimbabwe president meets Pope Theodore II". People's Daily. 13 בפברואר 2007. נבדק ב-2009-04-14. When meeting the visiting Pope and Patriarch of Alexandria and All Africa, Theodore II, at Zimbabwe House on Monday, Mugabe said, "We have a common purpose as Christians although, as we work in government, we are taking care of the body and mind." {{cite news}}: (עזרה) "Greeks 'strongly behind' Zim". News24.com. 20 במרץ 2008. אורכב מ-המקור ב-2008-08-21. נבדק ב-2009-04-14. Greek nationals in Zimbabwe are strongly behind the country and will continue to support the government in its efforts to develop communities, say reports. ... {{cite news}}: (עזרה)
כיכר החוקה

האם התכוונתם ל... אמריקה הדרומית צ'ילה כיכר החוקה – "פלאזה דה לה קונסטיטוציון" כיכר בסנטיאגו, בירת צ'ילה אורוגוואי כיכר החוקה – כיכר במונטווידאו, בירת אורוגוואי מקסיקו כיכר החוקה - "זוקאלו" - "פלאזה דה לה קונסטיטוציון" במקסיקו סיטי, בירת מקסיקו יבשת אירופה ספרד כיכר החוקה – "פלאזה דה לה קונסטיטוציון" - כיכר בעיר מאלגה שבספרד יוון כיכר סינטגמה – כיכר בעיר אתונה, בירת יוון; אוקראינה אוקראינה כיכר החוקה – כיכר בעיר קייב בירת אוקראינה פולין כיכר החוקה – כיכר בעיר ורשה בירת פולין אמריקה הצפונית ארצות הברית האתר ההיסטורי כיכר החוקה – כיכר ומוזיאון פתוח, המהווים יחד אתר היסטורי לאומי, בעיר דאנוויל, במדינת קנטקי שבארצות הברית. קנדה כיכר החוקה – כיכר בעיר אוטווה, בירת קנדה כיכר א-תחריר
Dark Side of the Rainbow

Dark Side of the Rainbow (בעברית: הצד האפל של הקשת בענן) הוא המיני-אלבום הראשון באנגלית של הזמר-יוצר הישראלי יהונתן מרגי. האלבום יצא לאור ב-7 באוקטובר 2022, על ידי חברת התקליטים סבן מיוזיק גרופ. מתוך האלבום יצאו הסינגלים "Sucks to Know You (FU)" ו-"Lie Like This". הראשון הגיע לצמרת המצעדים השבועיים של גלגלצ ו"העשירייה" של כאן גימל ול-20 הראשונים במצעדים השנתיים של התחנות. עם צאת הסינגל המוביל מתוך האלבום "Sucks to Know You (FU)", סיפר מרגי על המיני-אלבום כי הוא מדבר על "השנים האחרונות בחיים" של מרגי, וכי הוא הרגיש ש"הרבה אנשים מבחוץ מרגישים שהחיים שלי הם כמו קשת בענן כזה, וזה היה בזמן שאני הייתי בחלקים פחות כיפיים". המיני-אלבום עוסק, בין השאר, בפרידתו מבת זוגו לשעבר, הזמרת נועה קירל, בשנת 2021 ובדיון התקשורתי שגררה פרידתם. מרגי תיאר את הפרידה כ"מנוע היצירתי" שלו לכתיבת האלבום. הסינגל הראשון מתוך המיני-אלבום, "Sucks to Know You (FU)", יצא לאור ב-15 ביולי 2022. הסינגל השני, "Lie Like This", יצא לאור ב-1 בספטמבר 2022 והוא נכתב בשיתוף נגה ארז ואורי רוסו, וכולל הפקה מוזיקלית של המפיק האמריקאי זוכה פרס גראמי מייק דין. ב-25 בספטמבר 2022 הכריז מרגי על תאריך צאתו של המיני-אלבום וחשף את עטיפתו, לצד טיזר שפרסם באינסטגרם. ב-6 באוקטובר, יום לפני צאת האלבום, יצא לאור הסינגל השלישי מתוך האלבום, "Paradise". יהונתן מרגי, ראס צ'ל, ג'ורדי, אורי רוסו, מייק דין, סייג' סקולפילד, שון סולימר, יובל מעיין, פרינס פוקס, SYNC, איתי חרובי, נגה ארז, ישי סוויסה רן בוקר, "אני שונא אותך": השיר הבינלאומי הראשון של מרגי על סיום הזוגיות עם קירל, באתר ynet, 15 ביולי 2022 נועה קירל חוטפת עקיצה: "מתנשקים בתמונה, אבל הכל שקר", באתר אייס, 6 באוקטובר 2022 גיל משעלי, ‏"רק אני יכול לספר את הסיפור שלי": מרגי משיק קריירה בינלאומית עם הצד האפל של הקשת, באתר ‏מאקו‏, 15 ביולי 2022 גיל משעלי, ‏"בישראל, התקשורת כמעט ישנה איתנו במיטה": מרגי הציג את האלבום שלו בלוס אנג'לס מול בכירים בתעשייה, באתר ‏מאקו‏, 17 ביולי 2022 קיץ ברבנר, ‏בסיוע המפיק של ביונסה וג'סטין ביבר: מרגי בשיר בינ"ל שני, שוב על האקסית, באתר מעריב אונליין, 1 בספטמבר 2022 הטיזר, באתר אינסטגרם, 25 בספטמבר 2022
מה שאת צריכה

מה שאת צריכה הוא סינגל שהוקלט על ידי הזמר הישראלי נאור אורמיה. את השיר הוציאה לאור בשנת 2010 חברת התקליטים Mobile1 Music, והוא נכלל כרצועה השלישית באלבום הבכורה של הזמר, "נאור אורמיה". השיר נכתב על ידי אורמיה, והופק על ידי תמיר צור, שהפיק גם את שאר רצועות האלבום. בשיר מספר אורמיה על אישה פגועה, שזקוקה למרפא מכל מכאוביה. הוא מתאהב בה ומציע לה להיות זה שיהפוך אותה שוב למאושרת. ”אני הבאתי את האושר אלייך” – ההתאהבות באורמיה הביאה לאישה את האושר חזרה אליה. על-אף שלא נכנס למצעד הפזמונים השבועי של רשת ג', הוא דורג במקום ה-31 במצעד הפזמונים העברי לשנת ה'תש"ע. מצעד השנתי תש"ע (2010), פזמונט
פלפל לימון

פלפל לימון הוא תערובת תבלינים העשויה מגרידת לימון וגרגרי פלפל שחור מבוקעים. גרידת הלימון נמעכת עם הפלפל כדי לאפשר לשמן האתרי המצוי בה לחדור לתוך הפלפל. לאחר מכן, התערובת מיובשת בתנור אפייה, ולעיתים גם נטחנת. השימוש הנפוץ בתערובת הוא לתיבול דגים ומאכלי ים אחרים. מקובל להשתמש בה גם לתיבול בשר (במיוחד עופות) ופסטה. ניתן להכין פלפל לימון באמצעים ביתיים, וכן לרכוש כמוצר תעשייתי. פלפל לימון מסחרי עשוי לכלול גם כמויות קטנות יותר של מרכיבים אחרים כגון מלח, סוכר, בצל, שום, חומצת לימון, פלפל קאיין ותבלינים אחרים. https://www.spiceography.com/lemon-pepper/
תתני קצת ממך (אלבום)

"תתני קצת ממך" הוא אלבום האולפן השני של הזמר הישראלי נאור אורמיה. הוא יצא בשנת 2012 לאור באופן עצמי, והופץ על ידי חברת התקליטים Mobile1 Music. בין הסינגלים שיצאו מתוך האלבום נמנים "משתגע", "לא מוצא את עצמי", "יוצא מדעתי" ו"בצעדייך". אף שיר לא נכנס למצעד הפזמונים השבועי של רשת ג', וזה נחשב לאלבום האחרון של אורמיה. נאור אורמיה* – תתני קצת ממך, דיסקוגס ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
פיינברי

פיינברי הוא זן של תות בצבע לבן עם זרעים אדומים וטעם דמוי אננס. הפרי זכה לכינוי "פיינברי" לצורך שיווק בבריטניה, שם הוא הפך זמין בשנת 2010 כדי לשקף את הטעם דמוי האננס שלו תוך שהוא נראה כמו תות שדה. פיינברי נמכר לראשונה באופן מסחרי בארצות הברית בשנת 2012, ושווק למסעדות, מאפיות ושווקים סיטונאיים באירופה ובדובאי. אבטיח מרובע מדיה וקבצים בנושא פיינברי בוויקישיתוף פיינברי, באתר GBIF (באנגלית) Fragaria WONDERFUL PINEBERRY - Plant Finder, www.missouribotanicalgarden.org Fabricant, Florence (2012-05-15). "Curious Berries to Tide You Over". The New York Times (באנגלית אמריקאית). ISSN 0362-4331. נבדק ב-2022-10-01. Mr Strawberry, Pineberry & Pineberries (Everything You Need To Know), Strawberry Plants, ‏2010-09-13 (באנגלית אמריקאית) Pineberry breeder introduces white strawberries with pineapple punch, FreshFruitPortal.com, ‏2016-03-31 (באנגלית אמריקאית) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
שאלקה 04 (כדורסל)

מועדון הכדורסל שאלקה 04 (בגרמנית: FC Schalke 04 Basketball) הוא מועדון כדורסל גרמני מגלזנקירכן המשחק ב-ProA, הליגה הגרמנית השנייה. הוא מהווה את מחלקת הכדורסל של מועדון הספורט שאלקה 04. מחלקת הכדורסל של שאלקה 04 שיחקה בעונת 1988/89 בליגת העל הגרמנית והחל מ-2004 במשך מספר עונות ב-ProA, ליגת הכדורסל השנייה בגרמניה. הקבוצה ירדה מרצון בעונת 2009. לאחר עונת 2017/18 עלתה הקבוצה בחזרה לליגה השנייה, לאחר שאלכינגן ויתרה על העלייה. בונדסליגה 2 אליפות (3): 1977, 1982, 1984 ליגה אזורית מערב 1 אליפות (4): 1975, 1987, 1995, 2016 מדיה וקבצים בנושא שאלקה 04 בוויקישיתוף אתר האינטרנט הרשמי של שאלקה 04 (בגרמנית) שאלקה 04, ברשת החברתית אינסטגרם שאלקה 04, ברשת החברתית פייסבוק שאלקה 04, ברשת החברתית אינסטגרם 2. Basketball Bundesliga – Schalke 04 "Geschichte der Basketballabteilung des FC Schalke 04". schalke04.de (בגרמנית). אורכב מ-המקור ב-2013-12-01. נבדק ב-2017-04-18. "Lizenzierung 2018/2019 – BARMER 2. Basketball Bundesliga".
נבחרת עומאן בכדורגל

נבחרת עומאן בכדורגל (בערבית: منتخب عمان لكرة القدم) היא נבחרת הכדורגל הלאומית של עומאן. הנבחרת נחשבת לאחת הנבחרות החלשות בעולם כולו. הנבחרת מעולם לא העפילה למונדיאל. הדירוג הנוכחי של נבחרת עומאן ברשימת הדירוג של פיפ"א, הוא המקום ה-78 בעולם, נכון ל-19 בספטמבר 2024; הניקוד הוא 1,309.27 – ירידה של 2 נקודות לעומת ניקוד קודם. דירוג השיא 50 נמדד לראשונה באוגוסט 2004, והדירוג הנמוך ביותר 129 נמדד לראשונה באוקטובר 2016. 1930 עד 1982 - לא נרשמה 1986 - פרשה 1990 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה 2008 - סיבוב ראשון 2010 - סיבוב ראשון 2012 - מקום שלישי 2014 - סיבוב ראשון נכון ל-26 במרץ 2024. שחקנים מודגשים הם שחקנים שעדיין פעילים בנבחרת. מדיה וקבצים בנושא נבחרת עומאן בכדורגל בוויקישיתוף אתר האינטרנט הרשמי של נבחרת עומאן בכדורגל דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
עוד סיבוב

עוד סיבוב, הופעה חיה בבארבי הוא אלבום הופעה של דן תורן, אשר יצא במרץ 2002 תחת NMC. האלבום הוקלט בבארבי ומתארחים בו יהודית רביץ, ברי סחרוף, דנה ברגר, יובל מסנר, חמי רודנר, מאור כהן והזבובים. מידע על הסינגל "עוד סיבוב" באתר מיוזיק בריינז "עוד סיבוב" באתר בית לזמר העברי דן תורן - עוד סיבוב: הופעה חיה בבארבי (באנגלית), נבדק ב-2022-09-25 עוד סיבוב (2002), באתר דן תורן
Balkan Beat Box (אלבום)

Balkan Beat Box הוא אלבום הבכורה של הרכב מוזיקת העולם הישראלי בלקן ביט בוקס. מידע על האלבום Balkan Beat Box באתר MusicBrainz האלבום Balkan Beat Box באתר Discogs Margasak, Peter. "The Reader's Guide to the World Music Festival Chicago 2005". Chicago Reader. SPIN Media LLC, SPIN, SPIN Media LLC, 2007-01. (באנגלית) Balkan Beat Box Balkan Beat Box | Exclaim!, exclaim.ca (ב־Canadian English) ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
תולע בן פואה

תּוֹלָע בֶּן פּוּאָה לפי המקרא, היה השופט השישי ששפט את ישראל בתקופת השופטים. מוצאו של תולע הוא משבט יששכר. משפחת פואה הייתה אחת מהמשפחות החשובות של שבט יששכר. בתקופה שקדמה לתקופת המלוכה ישבה המשפחה בהר אפרים. תולע נזכר בשני פסוקים בספר: וַיָּקָם אַחֲרֵי אֲבִימֶלֶךְ לְהוֹשִׁיעַ אֶת-יִשְׂרָאֵל תּוֹלָע בֶּן פּוּאָה בֶּן דּוֹדוֹ אִישׁ יִשָׂשׂכָר וְהוּא יֹשֵׁב בְּשָׁמִיר בְּהַר אֶפְרָיִם. וַיִּשְׁפֹּט אֶת-יִשְׂרָאֵל עֶשְׂרִים וְשָׁלֹשׁ שָׁנָה וַיָּמָת וַיִּקָּבֵר בְּשָׁמִיר" — ספר שופטים, פרק י', פסוקים א'–ב' האויב מולו נלחם תולע אינו נזכר בפסוקים ולכן אינו ידוע. תולע שפט את ישראל לאחר מות אבימלך בן גדעון בקרב בתבץ ונקבר בשמיר. רוב פרשני המקרא מפרשים את שם סבו של תולע "דודו" כשם של אדם בדומה לשמו של דוד המלך, ולא כאחי האב. אם מפרשים דודו כאחי אביו הביטוי מיוחס לאבימלך שמוזכר בתחילת הפסוק, אבל הוא היה משבט מנשה ולא יששכר. הדמיון הרב בין שם השופט ומקומו לבין רשימת היוחסין בדברי הימים - "ולבני יששכר תולע ופואה ישוב ושמרון ארבעה" (ספר דברי הימים א', פרק ז', פסוק א'), הביא מספר חוקרים להניח כי אין זה שם השופט עצמו שאולי לא היה ידוע למחבר, והשם המוזכר הוא למעשה מעין שם יששכרי טיפוסי שהוצמד לדמות ההיסטורית האנונימית. ספר שופטים, פרק י', פסוק א' יאירה אמית, אנציקלופדיה עולם התנ"ך שופטים, תל אביב: דודזון עתי, 1993, עמ' 95.
משפט בנך-אלאוגלו

משפט בנך-אלאוגלו (Banach-Alaoglu theorem) הוא משפט מתמטי באנליזה פונקציונלית. משפט זה אומר שכדור יחידה במרחב הדואלי הוא קומפקטי בטופולוגיה החלשה עליה. הוכחה שהמשפט מתקיים במרחב ספרבילי נורמי ניתנה בשנת 1932 על ידי סטפן בנך, ובשנת 1940 ניתנה הוכחה כוללת על ידי לאונידס אלאוגלו. כיוון שהוכחת המשפט נעשית באמצעות משפט טיכונוף, היא מתבססת על אקסיומת הבחירה. יהי X מרחב וקטורי טופולוגי נורמי (למשל מרחב בנך), ויהי   X ∗ {\displaystyle \ X^{*}} המרחב הדואלי שלו. נשים לב כי כל מרחב X כנ"ל, משוכן באופן קנוני במרחב הדואלי למרחב הדואלי   X ∗ {\displaystyle \ X^{*}} , על ידי אופרטורי הערכה בנקודה. כלומר לכל x ∈ X {\displaystyle x\in X} , נגדיר אופרטור   T x {\displaystyle \ T_{x}} שיפעל על   X ∗ {\displaystyle \ X^{*}} באופן הבא - לכל   f ∈ X ∗ {\displaystyle \ f\in X^{*}} יתקיים   T x ( f ) = f ( x ) {\displaystyle \ T_{x}(f)=f(x)} . קל לראות כי   T x {\displaystyle \ T_{x}} פונקציונל ליניארי רציף, וההתאמה x ↦ T x {\displaystyle x\mapsto T_{x}} מהווה שיכון איזומטרי. הטופולוגיה החלשה-* (קרי חלשה-כוכב,weak-star באנגלית) על המרחב הדואלי   X ∗ {\displaystyle \ X^{*}} , מוגדרת כטופולוגיה החלשה ביותר כך שאופרטורי הערכה בנקודה המתוארים מעלה רציפים. באופן שקול, ניתן לכל אופרטור הערכה כזה   T x {\displaystyle \ T_{x}} להגדיר סמינורמה על   X ∗ {\displaystyle \ X^{*}} על ידי   ρ x ( f ) = | f ( x ) | {\displaystyle \ \rho _{x}(f)=|f(x)|} , לכל   f ∈ X ∗ {\displaystyle \ f\in X^{*}} , והטופולוגיה החלשה-* היא הטופולוגיה המושרית על ידי משפחת הסמינורמות הללו. נשים לב כי טופולוגיה זו חלשה מהטופולוגיה המקורית, כלומר כל קבוצה פתוחה בטופולוגיה החלשה-* היא אכן פתוחה בטופולוגיה המקורית. יהי X מרחב בנך. כדור היחידה הסגור של המרחב הדואלי   X ∗ {\displaystyle \ X^{*}} , ביחס לטופולוגיה הנורמית שלו (המתקבלת מהנורמה האופרטורית), הוא קומפקטי ביחס לטופולוגיה החלשה-*. לכל   x ∈ X {\displaystyle \ x\in X} נגדיר אינטרוול   I x = [ − ‖ x ‖ , ‖ x ‖ ] {\displaystyle \ I_{x}=\left[-\|x\|,\|x\|\right]} ונסתכל במרחב מכפלת טיכונוף שלהם   K = ∏ x ∈ X I x {\displaystyle \ K=\prod _{x\in X}{I_{x}}} . לומר שפונקציונל f נמצא בכדור היחידה זה שקול לומר שהגרף של הפונקציונל הליניארי f עובר בתוך כל אינטרוול ולא יוצא ממנו, כלומר: הגרף של f הוא "קו" שנמצא כולו בין קצוות ה"רצועה" שנוצרה על ידי האינטרוולים. בנוסחה,   | f ( x ) | ≤ ‖ x ‖ ⟺ f ∈ D ( X ∗ ) {\displaystyle \ |f(x)|\leq \|x\|\iff f\in D(X^{*})} כאשר D מסמל את כדור היחידה. לכן אפשר לשכן את כדור היחידה D בתוך K. לפי משפט טיכונוף K הוא קומפקט (קבוצה קומפקטית סגורה) כמכפלה של מרחבים קומפקטיים (כל אינטרוול הוא קומפקט כי מדובר בקבוצה סגורה וחסומה במרחב האוקלידי). כדי להוכיח ש-D הוא קומפקט מספיק להראות שזו קבוצה סגורה, אך זה ברור מאחר שלינאריות היא תכונה סגורה וכל פונקציונל ניתן להגדיר על ידי חיתוך כל התנאים הסגורים מהצורה   f ( x 1 + x 2 ) = f ( x 1 ) + f ( x 2 )   ,   f ( a x ) = a f ( x ) {\displaystyle \ f(x_{1}+x_{2})=f(x_{1})+f(x_{2})\ ,\ f(ax)=af(x)} . טופולוגיה חלשה משפט טיכונוף משפט קריין-סמוליאן משפט בנך-אלאוגלו, באתר MathWorld (באנגלית)
יאיר הגלעדי

יָאִיר הַגִּלְעָדִי לפי המקרא, היה השופט השביעי ששפט את ישראל בתקופת השופטים. מוצאו של יאיר הוא משבט מנשה, מחצי השבט שממזרח לירדן. יאיר נזכר בשלושה פסוקים בספר: וַיָּקָם אַחֲרָיו יָאִיר הַגִּלְעָדִי וַיִּשְׁפֹּט אֶת יִשְׂרָאֵל עֶשְׂרִים וּשְׁתַּיִם שָׁנָה. וַיְהִי לוֹ שְׁלֹשִׁים בָּנִים רֹכְבִים עַל שְׁלֹשִׁים עֲיָרִים וּשְׁלֹשִׁים עֲיָרִים לָהֶם לָהֶם יִקְרְאוּ חַוֹּת יָאִיר עַד הַיּוֹם הַזֶּה אֲשֶׁר בְּאֶרֶץ הַגִּלְעָד. וַיָּמָת יָאִיר וַיִּקָּבֵר בְּקָמוֹן — ספר שופטים, פרק י', פסוקים ג'–ה' יאיר שייך לקבוצת "השופטים השקטים", שבעיקר ידוע שמם, אך פועלם נסתר. האויב מולו נלחם יאיר אינו נזכר בפסוקים ולכן אינו ידוע. בפרשת כיבוש עבר הירדן המזרחי בתקופת התנחלות השבטים מופיע גיבור - יאיר בן מנשה (ספר במדבר, פרק ל"ב, פסוק מ"א). יאיר בן מנשה כבש שטחים בחבל הארץ הגלעד אשר כונו מאוחר יותר "חוות יאיר", והתנחל בהם יחד עם בני שיבטו. במקרא נאמר: ” וְיָאִיר בֶּן-מְנַשֶּׁה הָלַךְ, וַיִּלְכֹּד אֶת-חַוֹּתֵיהֶם; וַיִּקְרָא אֶתְהֶן, חַוֹּת יָאִיר”. עוד מסופר שהיו לו עשרים ושלוש ערים בארץ גלעד. מכאן השם יאיר הגלעדי. ייתכן והשופט השביעי אשר חי כשלוש מאות שנה אחרי יאיר בן מנשה, "אימץ" לעצמו את השם "יאיר הגלעדי" כשמו של אותו גיבור מתקופת ההתנחלות. השופט השמיני היה יפתח הגלעדי, אף הוא מהגלעד. בתקופת שלמה המלך, נכללו חוות יאיר בתוך שטח הנציבות השישית - שהיא נציבות רמות גלעד (ספר מלכים א', פרק ד', פסוק י"ג). יאיר נקבר בקמון. ישנן השערות רבות ביחס למקום זה כיום. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בספרות החיצונית הוא מתואר כאדם שלילי. ספר על יאיר הגלעדי נכתב על ידי סופר הילדים צבי ליברמן ויצא בהוצאת עמיחי. קורות חיו של השופט המתוארים בספר זה, הם פרי המצאתו של הסופר. יאיר זקוביץ ואביגדור שנאן, גם כך לא כתוב בתנ"ך. תל אביב: ידיעות ספרים 2004. פרק כא' 'אשר לא יזבח לבעל ימות':השופט יאיר בספר קדמוניות המקרא. עמ' 237–249. יגאל אריאל, חוות יאיר - פרשת כיבוש והתנחלות בגולן, על אתר ד'-ה' (ניסן תשנ"ט), עמ' 159 - 169. הרב שמואל ישמח, זיהוי שבטו של כל שופט, ירחון האוצר, גיליון כט, סיוון תשע"ט, עמ' קפ - קפו ספר שופטים, פרק י', פסוק ג' ראו: יאיר זקוביץ ואביגדור שנאן, גם כך לא כתוב בתנ"ך. תל אביב: ידיעות ספרים 2004. פרק כא' 'אשר לא יזבח לבעל ימות':השופט יאיר בספר קדמוניות המקרא. עמ' 237–249.
אדון האור

אדון האור (באנגלית: Lord of Light) הוא ספר מדע בדיוני מאת רוג'ר זילאזני שנכתב בשנת 1967, וזיכה את כותבו בפרס הוגו ובמועמדות לפרס נבולה. תרגום עברי הופיע בהוצאת עם עובד בשנת 1978, בתרגום נורית רונאל. עלילת הספר נעה על הגבול שבין מדע בדיוני לפנטזיה והיא מתארת עולם בו שולטים אנשים ("הראשונים") בעלי כוחות עליונים שמקורם בטכנולוגיה, שהתיישבו בעולם זה לפני זמן רב, אך בעזרת טכנולוגיה של העברת אישיותם וזיכרונותיהם לגוף חדש, הם למעשה זוכים לחיי נצח. שאר בני האדם בכוכב, צאצאיהם של המתיישבים הראשונים, חיים חיי מחסור ובורות ועובדים את האלים מבלי לדעת על מקור כוחם. העלילה מתרכזת בסיפורו של סאם, "הבודהא", אחד הראשונים, שמנהל מאבק ממושך לשחרור העולם מעריצותם של האלים באמצעות הנגשת הטכנולוגיה לכלל האוכלוסייה. בעלילה משולבים אלמנטים רבים מהמיתולוגיה ההינדית והבודהיסטית והוא נחשב על ידי רבים לפסגת יצירתו של זילאזני. מדיה וקבצים בנושא אדון האור בוויקישיתוף אדון האור, באתר OCLC (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
פורט טר-ואו

פורט טר-ואו (באנגלית: Fort Ter-Waw) הוא מבצר לשעבר של צבא ארצות הברית שהיה ממוקם כעשרה קילומטרים משפך הנהר קלאמת בשמורת נהר קלאמת לשעבר וביישוב הנוכחי קלאמת גלן בצפון-מערב קליפורניה. זה היה מוצב של צבא ארצות הברית שהוקם כדי לשמור על שמורת נהר קלאמת ולשמור על שלום בין השבטים האינדיאנים של הטולווה (אנ') והירוק לבין מתיישבים לבנים. הוא הוקם במה שהיה אז מחוז קלאמת (אנ') ב-12 באוקטובר 1857, על ידי לוטננט ג'ורג' קרוק (אנ') ואנשי פלוגה D מגדוד חיל הרגלים הרביעי של ארצות הברית. המבצר היה חלק מהמחוז הצבאי המבולדט (Fort Humboldt) שמרכזו היה בפורט המבולדט (אנ'). רוב המבצר נהרס במהלך השיטפון הגדול של 1862 בדצמבר 1861 וננטש ב-10 ביוני 1862. חיל המצב הועבר למחנה לינקולן (אנ'). האתר נמצא כעת במחוז דל נורטה והוכרז כציון דרך היסטורי של קליפורניה (מספר 544). ניתן למצוא את מיקומו מכביש 101 ביציאה המסומנת כ"עמק טר-ור" (כביש 169), עוברים 5.4 קילומטרים לסוף הכביש, ופונים ימינה בכביש Riffle Ter-Wer. האתר נמצא בצומת של Ter-Wer Riffle Road ו-Trinity Way בקלאמת גלן. "Del Norte". California Historical Landmarks. Office of Historic Preservation. Historic California Posts: Fort Ter-Waw, The California State Military Museum זה השם המקורי של המבצר. השם שובש עם השנים לפורט טר-ור (Fort Ter-Wer), והוא מוזכר בשם שגוי זה בשילוט ביישוב קלאמת גלן, בשם הרחוב ביישוב ובאתר האינטרנט המופיע ראשון בקישורים חיצוניים
קלאמת גלן

קלאמת גלן (באנגלית: Klamath Glen) היא קהילה לא מאוגדת במחוז דל נורטה בקליפורניה שבארצות הברית. היא שוכנת על הגדה הצפונית של הנהר קלאמת, כ-8 קילומטרים מהשפך שלו לאוקיינוס השקט, בגובה של 14 מטרים מעל גובה פני הים. היישוב נוסד במקום בו הוקם קודם לכן המוצב הצבאי פורט טר-ואו, שנהרס במהלך השיטפון הגדול של 1862 בדצמבר 1861 וננטש ב-10 ביוני 1862. Klamath Glen - U.S. Geological Survey Geographic Names Information System ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
בדרך אל הלב

"בדרך אל הלב" הוא אלבום הבכורה של הזמר והשחקן הישראלי גולן אזולאי. את האלבום הוציאה לאור ב-13 באוגוסט 2009 חברת התקליטים פליי רקורדס. אף שיר שנכלל בו לא נכנס למצעדי הפזמונים השבועיים השונים, כמו מדיה פורסט ורשת ג'. בהקלטת האלבום השתתף דודו טסה. אדון מנהל שינוי רוקד ולומד לונה יונתי לך היית מלך מצידי בערב שישי אשת חיל שירת העשבים גולן אזולאי, קיוב איי. אל
ילדות מאושרת

"ילדות מאושרת" הוא אלבום האולפן השני של הזמר והשחקן הישראלי גולן אזולאי. את האלבום הוציאה לאור ב-19 באפריל 2016 חברת התקליטים פליי רקורדס. אף שיר שנכלל בו לא נכנס למצעדי הפזמונים השבועיים השונים, כמו מדיה פורסט ורשת ג'. יש לי ת'ניגון להיות נורמלי כל יום יהיו בעיניך כחודשים ילדות מאושרת מילה טובה עכשיו את כאן פרדס של קדושה דור הולך ודור בא ואף על פי (ניגון שמחה) מזמור לדוד גולן אזולאי, קיוב איי. אל
נקודת מילר

נקודת מילר (באנגלית: Miller Point) היא לשון יבשה סלעית שחורה, בחוף המזרחי של אזור ארץ פאלמר, בחצי האי האנטארקטי שבאנטארקטיקה. נקודת מילר מהווה את הצד הצפוני של פתחו של מפרצון קייסי. שיא גובהה של נקודת מילר - 250 מטרים מעל פני הים. לשון היבשה, וכן מפרצון קייסי התגלו מהאוויר ב-20 בדצמבר 1928, בטיסה שבוצעה על ידי סר יוברט וילקינס. מחקרים על הקרקע וסקרים בוצעו באזור בשנת 1940 על ידי חברי הבסיס המזרחי של השירות האנטארקטי של ארצות הברית. סקר נוסף נעשה בשנת 1947 על ידי סקר שטחי חסות איי פוקלנד. טיסות צילום ומיפוי נוספות בוצעו בשנת 1935 על ידי לינקולן אלזוורת' - בעקבותיהם בוצע מיפוי יותר מדויק של האזור. שמה של לשון היבשה ניתן לה על ידי סר יוברט וילקינס (מגלה הלשון). וילקינס קרא ללשון היבשה על שם ג'ורג' אי. מילר (George E. Miller), מהעיר דטרויט, במדינת מישינגן שבארצות הברית.
המלחמה ההונגרית-סלובקית

המלחמה הסלובקית הונגרית או המלחמה הקטנה, מלחמה במזרח סלובקיה שנערכה בין 23 במרץ ל-31 במרץ/4 באפריל 1939 בין הרפובליקה הסלובקית הראשונה לבין הונגריה. בסתיו 1938 צ'כוסלובקיה (שכללה את סלובקיה) אולצה לוותר על שטחים בגבול לגרמניה והונגריה. ב-14-15 במרץ 1939 אולצה סלובקיה להכריז על עצמאותה, שהוכרה גם על ידי הונגריה. באותו הזמן, האזורים הצ'כים סופחו לגרמניה כפרוטקטורט של בוהמיה ומוראביה ורותניה הקרפטית הכריזה אף היא על עצמאות, אך נכבשה מיד על ידי הונגריה. ב-22 במרץ 1939 ועדה סלובקית הונגרית שהגדירה את הגבול המשותף המזרחי החדש סיימה את עבודתה. כמו כן, הכוחות האחרונים של צ'כוסלובקיה לשעבר מרותניה הקרפטית (שהייתה כבר חלק מהונגריה) הועברו לשטחים הצ'כים, כך שהונגריה הניחה שלא נותרו כוחות גם בסלובקיה. למחרת, ב-23 במרץ 1939 התקיפה הונגריה בהפתעה את סלובקיה מרותניה הקרפטית (כלומר ממזרח) כשההנחיות היו "להמשיך מערבה ככל האפשר". הכוחות הסלובקים המופתעים (שנתמכו על ידי חלק מהכוחות הצ'כים שטרם עזבו את סלובקיה) החלו במתקפת נגד ב-24 במרץ. חלק ניכר מהלחימה נעשה באוויר על ידי כוחות אוויריים. כאשר ב-25 במרץ תקיפות האוויר ההונגריות על תחנת חיל האוויר הסלובקי בספישסקה נובה וס הרגו 13 איש, תנועה אנטי הונגרית חזקה התעוררה בקרב האוכלוסייה המקומית. בזמן זה הושגה כבר הפסקת אש (24 במרץ), אף שהלחימה המשיכה עד 31 במרץ. על אף שסלובקיה חתמה עם גרמניה על "חוזה הגנה", סרבה גרמניה לעזור למדינה (בהפרה ישירה של ההסכם) ולא תמכה בסלובקיה במהלך המשא ומתן ההונגרי-סלובקי בתחילת אפריל. כתוצאה מכך, בהסכם שנחתם ב-4 באפריל בבודפשט, סלובקיה אולצה להעביר רצועת שטח במזרחה (1697 קמ"ר, 69,930 תושבים, 78 עיריות) לידי הונגריה. 36 אזרחים סלובקים נהרגו במלחמה. מדיה וקבצים בנושא המלחמה ההונגרית-סלובקית בוויקישיתוף 1939 Hungary Annexation of East Slovakia
סטרייט (פירושונים)

האם התכוונתם ל... סטרייט – כינוי לאדם הנמשך לבין המין השני ביאטריס סטרייט – שחקנית אמריקאית ג'ורג' סטרייט – זמר אמריקאי סטיבן סטרייט – שחקן אמריקאי סטריט סטרייט'ס